Immunisak a pénzügyi viharokra a szupergazdag műgyűjtők | Világgazdaság
Immunisak a pénzügyi viharokra a szupergazdag műgyűjtők
2008. 06. 27. 10:30 VGO - Takács Gábor	Vállalatok
Minden jel arra mutat, hogy - legalábbis a csúcskategóriában - nem veti vissza a nemzetközi műkincspiacot a globális pénzügyi vihar és a konjunktúra gyengülése.
Az e heti londoni impresszionista és modern művészeti aukciók a vártnál jobb összeredményt és több látványos rekordot hoztak. A Sotheby”s 102, a Christie”s pedig több mint 140 millió fontos összforgalmat ért el, amiből 40,1 millióval részesült Claude Monet Tavirózsák-sorozatának egy kiváló darabja.
Ennyi pénzt még egyetlen árverésen sem fizettek ki Monet-festményért. Ugyanakor az alacsonyabb árkategóriában gyérebb volt az érdeklődés, igazolva azt a tavaly ősz óta megfigyelhető tendenciát, miszerint a több milliós vagy tízmilliós festményeket vásárló – főleg orosz, arab és ázsiai – közönséget egyáltalán nem érintik a gazdasági bajok, ezzel szemben a felső középosztályt igen. Az impresszionista és modern aukciók sikere a vezető aukciósházak jövő heti kortárs árverései szempontjából is bíztató jel.
Részletek a Világgazdaság hétfői számában.
impresszionista |